CELEX: 32017R1756
Language: sl
Date: 2017-09-26 00:00:00
Title: Izvedbena uredba Komisije (EU) 2017/1756 z dne 26. septembra 2017 o razveljavitvi Uredbe (EU) št. 1013/2010 o pravilih za izvajanje politike flote Unije, kakor je opredeljena v poglavju III Uredbe Sveta (ES) št. 2371/2002 (Besedilo velja za EGP. )

27.9.2017   
            
            
               SL
            
            
               Uradni list Evropske unije
            
            
               L 248/1
            
         IZVEDBENA UREDBA KOMISIJE (EU) 2017/1756
   z dne 26. septembra 2017
   o razveljavitvi Uredbe (EU) št. 1013/2010 o pravilih za izvajanje politike flote Unije, kakor je opredeljena v poglavju III Uredbe Sveta (ES) št. 2371/2002
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (1) in zlasti člena 23(2) Uredbe,
   ob upoštevanju naslednjega:
   
               (1)
            
            
               Pred začetkom veljavnosti Uredbe (EU) št. 1380/2013 je bila prilagoditev ribolovne zmogljivosti urejena v poglavju III Uredbe Sveta (ES) št. 2371/2002 (2). V Uredbi Komisije (EU) št. 1013/2010 (3) so bila določena pravila za izvajanje za navedeno poglavje, kar zadeva referenčne meje za ribolovne flote, spremljanje vstopov in izstopov, zbiranje podatkov, izmenjavo informacij in letno poročanje.
            
         
               (2)
            
            
               Uredba (ES) št. 2371/2002 je bila razveljavljena z Uredbo (EU) št. 1380/2013, prilagoditev in upravljanje ribolovne zmogljivosti pa sta zdaj urejena v delu IV Uredbe (EU) št. 1380/2013. Natančneje, zgornje meje ribolovne zmogljivosti za države članice so zdaj določene v Prilogi II k Uredbi (EU) št. 1380/2013, pravila o letnih poročilih, ki jih morajo poslati države članice, pravila o upravljanju vstopov v nacionalne flote in izstopov iz njih ter pravila o zbiranju in izmenjavi informacij pa so zdaj določena v členu 22, členu 23 oziroma členu 24 Uredbe (EU) št. 1380/2013.
            
         
               (3)
            
            
               Posledično se določbe iz Uredbe (EU) št. 1013/2010 nadomestijo s tistimi, določenimi v Uredbi (EU) št. 1380/2013.
            
         
               (4)
            
            
               Za izvajanje člena 23 Uredbe (EU) št. 1380/2013 je primerno iz pravnega okvira, v katerem se uporablja navedeni člen, odstraniti vse zastarele določbe iz Uredbe (EU) št. 1013/2010.
            
         
               (5)
            
            
               Uredbo (EU) št. 1013/2010 bi bilo zato treba razveljaviti z učinkom od datuma začetka uporabe Uredbe (EU) št. 1380/2013.
            
         
               (6)
            
            
               Ukrepi iz te uredbe so v skladu z mnenjem Odbora za ribištvo in ribogojstvo –
            
         SPREJELA NASLEDNJO UREDBO:
   Člen 1
   Razveljavitev
   Uredba (EU) št. 1013/2010 se razveljavi z učinkom od 1. januarja 2014.
   Člen 2
   Ta uredba začne veljati deseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 26. septembra 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 354, 28.12.2013, str. 22.
   
      (2)  Uredba Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (UL L 358, 31.12.2002, str. 59).
   
      (3)  Uredba Komisije (EU) št. 1013/2010 z dne 10. novembra 2010 o pravilih za izvajanje politike flote Unije, kakor je opredeljena v poglavju III Uredbe Sveta (ES) št. 2371/2002 (UL L 293, 11.11.2010, str. 1).